“สุธีรวัฒน์ สุวรรณรัตน์” ยื่นลาออก “ผอ.สุวรรณภูมิ” เซ่นโควิด-19 มีผล 16 เม.ย.นี้
"สุธีรวัฒน์ สุวรรณรัตน์" ยื่นลาออก “ผอ.สุวรรณภูมิ” เซ่นโควิด-19 มีผล 16 เม.ย.นี้
12 มี.ค. 2563

นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) หรือ AOT หรือ ทอท. เปิดเผยว่า น.ท.สุธีรวัฒน์ สุวรรณรัตน์ ผู้อำนวยการท่าอากาศยานสุวรรณภูมิ ได้ยื่นหนังสือลาออกเมื่อวาน (11 มี.ค.) โดยตนได้รับหนังสือลาออกวันนี้ (12 มี.ค.) และได้ยับยั้งเรื่องดังกล่าวแล้ว
อย่างไรก็ตาม น.ท.สุธีรวัฒน์ ขอลาหยุดงานเป็นเวลา 7 วัน เพื่อตัดสินใจเรื่องดังกล่าวอีกครั้ง ส่วนกรณีที่มีกระแสข่าวว่าตนยื่นหนังสือลาออกจาก ทอท. ด้วยนั้น เป็นเพียงข่าวลือ ไม่มีมูลความจริงแต่อย่างใด
โดยแหล่งข่าวจาก ทอท. เปิดเผยว่า น.ท.สุธีรวัฒน์ ได้ยื่นหนังสือลาออกจาก ทอท. เนื่องจากรู้สึกท้อแท้กับการรับมือการแพร่ระบาดของไวรัสโควิด-19 เพราะการประสานงานระหว่างหน่วยงานต่างๆ เช่น ตำรวจ ทหาร กระทรวงสาธารณสุข กับสนามบินสุวรรณภูมิเป็นไปด้วยความยากลำบาก ประสิทธิภาพการทำงานเพื่อป้องกันการแพร่ระบาดของเชื้อไวรัสจึงไม่ดีเท่าที่ควร ส่งผลให้เกิดปัญหาแรงงานไทยกลับจากประเทศเกาหลี โดยไม่ผ่านการคัดกรอง
อย่างไรก็ตาม นายนิตินัย ได้หารือกับ น.ท.สุธีรวัฒน์ และยับยั้งการลาออกแล้ว โดยขอให้ น.ท.สุธีรวัฒน์ อยู่ทำงานต่อ แต่ล่าสุดวันนี้ (12 มี.ค.) ฝ่ายกฎหมายของ ทอท. ได้แจ้งไปยัง น.ท.สุธีรวัฒน์ ว่า บริษัทไม่มีอำนาจยับยั้งและหนังสือลาอำนาจออกของ น.ท.สุธีรวัฒน์ จะมีผลในวันที่ 16 เม.ย.นี้